# data[].attributes.body
1. Brainstorming- ajuta la sporirea creativității prin oferirea exemplelor multiple compoziționale si stilistice / formarea mind-map. Putem să fomosim brainstorming-ul pentru a stabili obiectele pentru natura statică, dar și pentru a alege felul în care să le poziționăm

2. Portofoliu online al studentului- ajuta la buna contorizare si stocare a lucrărilor elevilor. De asemenea îl putem utiliza pentru a salva online etapele de lucru, dupa fiecare oră fiecare își poate încărca poze cu stadiul lucrării. La sfârșit putem realiza o expozițio online pe clasă.

# data[].attributes.headline
Proiect de lecție propriu și  fișă de activitate.

# data[].attributes.subject
Proiect de lecție propriu și  fișă de activitate.

# data[].attributes.attachment_link.title
How to Draw a Still Life: Bottles and Jugs

# data[].attributes.attachment_link.readable_text
Salut!

Nu credeam ca o sa ma intorc prea curand la oale si ulcele dar uite-ma desenand si scriind despre ele. 😀
Am fost rugata de cativa copii frumosi (separat, fiecare in mesajul lui) sa dau cateva explicatii despre cele doua probe care se dau la admiterea intr-un liceu de arta.
E ceva timp de cand mi-am propus sa scriu despre natura statica, tocmai ca raspuns celor care au intrebat si celor care nu au pus inca intrebarea: "cum intru la liceul de arta?".

Au trecut cativa ani de cand am dat si eu probele si inca cativa de cand am terminat liceul asa ca daca vrei sa intri la un liceu de profil artistic te sfatuiesc sa intrebi direct acolo ce presupune fiecare proba si care sunt criteriile de punctare a lucrarilor. S-ar putea sa fie standard, pentru toate liceele.

Concentrandu-ma doar pe prima din probe, natura statica, azi o sa-ti arat pas cu pas cum am fost eu invatata sa o desenez in liceu. Din nou, s-ar putea sa fie mici variatii de la profesor la profesor, cum exista multe cai pentru a ajunge la acelasi rezultat, dar singurul scop pe care mi-l propun prin acest articol este de a te ajuta sa treci peste prima proba si sa intri in liceu. De acolo esti pe maini bune si ai destul timp sa inveti toate detaliile.

Asa ca hai sa incepem...

Am cautat o fotografie buna care sa-ti foloseasca de inspiratie, sa-mi foloseasca mie, amandurora.
Din cate imi aduc eu aminte de acum zece ani, am avut in fata sigur un cub, o sfera sau un fruct care sa tina pe post de sfera si un al treilea obiect care e posibil sa fi fost o ulcica (sa tina loc de cilindru). Nu o sa fie mai mult de trei obiecte.
Am gasit in final o fotografie ce se potriveste in mare masura cu ce avem nevoie in articol;

Probabil ca nu o sa ai la examen vasul in care se afla acum portocalele. In schimb o sa ai cubul.

Nu o sa desenezi obiectele la marimea reala. Trebuie sa ai grija doar la proportii; sa maresti sau sa micsorezi toate obiectele in mod egal.
Ca materiale o sa ai nevoie de; -un bloc de desen A3 (din cate stiu eu pe dimensiunea aceasta se lucreaza in liceu). Cu cat e mai groasa foaia cu atat o sa poti lucra mai usor pe ea asa ca ia hartie de calitate pe care s-o folosesti si la proba in culoare. Hartia de xerox nu functioneaza. -creioane grafit: HB, B, B1, B2, B3, B4, B5, B6, (nu o sa lucrezi cu toate dar e bine sa ai macar un exemplar din fiecare fiindca nu stii exact de ce ai nevoie)- o ascutitoare buna ( cu cat sunt mai bine ascutite cu atat se lucreaza mai curat cu creioanele) si o guma de sters buna- o andrea (orice obiect subtire, mai subtire decat un creion sau coada unei pensule, drept, rigid si destul de lung, cel putin 25 cm; eu am folosit la un moment dat betisoare pentru frigarui. Merg de minune. Fii inventiv si vezi ce gasesti prin casa) O sa le folosesti pentru proportii, asezarea in pagina si daca esti destul de creativ te poti ajuta de ea chiar si sa tragi linii drepte pe foaie.- hartie de xerox. Pune-o intre mana cu care desenezi si foaia pe care desenezi astfel incat sa nu atingi cu mana desenul. Creionul se intinde repede, mai ales cand te apuci sa hasurezi. Orice urma pe hartie o sa faca desenul sa para murdar ceea ce un minus. Poti sa nu lucrezi cu atata strictete in timpul orelor dar macar la examen asta e ceva ce va fi apreciat de profesori. 🙂1. Incep prin a hotara cum pun foaia, pe verticala sau orizontala. Daca inaltimea totala a obiectelor este mai mare decat latimea lor totala atunci o pun pe verticala, daca e invers o pun pe orizontala.

De data asta functioneaza pe orizontala.

Daca nu ai mai folosit pana acum o andrea am scris articolul despre proportii acum ceva timp. Cred ca o sa te ajute. Citeste-l pe acesta prima data:

2. Trasez o linie dreapta fie verticala, fie orizontala si decid astfel ca atat o sa fie latimea totala a grupului meu de obiecte sau, in cazul meu, inaltimea total a.
Apoi, folosind andreaua, aflu de cate ori intra inaltimea totala in latimea totala a grupului de obiecte aflate in fata mea. 3. Din cate mi-am dat eu seama inaltimea totala intra in latime de o data si doua treimi. La final ar trebui sa ai un dreptunghi ca cel de jos.
Paginatia (una din cerintele la aceasta proba) se refera la cum plasezi tu acest dreptunghi pe pagina de desen. Ideea e urmatoarea:- marginile din lateral sa fie egale (dimensiunile o sa varieze in functie de ce forma are dreptunghiul)-marginea de jos mai mica decat cea de sus
Posi sa incepi prin a desena latura de jos a dreptunghiului undeva la doua degete inaltime (pe o foaie A3) si apoi, in functie de aceasta desenezi celelalte laturi.

In acest dreptunghi o sa desenezi toate obiectele pe care le ai in fata.
Apropo, pentru constructie foloseste un creion B sau HB si pe cat posibil incearca sa apesi cat mai putin pe el fiindca aceste linii vor fi sterse mai tarziu si cu cat sunt mai putin vizibile urmele cu atat mai bine. 4. Apoi incepi cu latimile. Afli latimile fiecarui obiect mare si le plasezi in interiorul dreptunghiului.
In cazul de fata am aflat latimea vasului in care se afla portocalele si latimea ulciorului fara coada. Le-am plasat pe amandoua la locul lor.

De asemenea invata sa desenezi elipsele intregi chiar daca par greu de facut si inutile. Daca ai nevoie de ajutor am scris articolul acesta:

Inca o chestie; cand vezi obiectele de sus, chiar si cu putin elipsa de jos ( sa spunem ca e o ulcica cu baza si gura egala ca marime) este putin mai mare decat cea de sus, de la gura (daca le masori pe verticala). Cand vezi obiectele invers, de jos in sus, se inverseaza situatia. E vorba de perspectiva care se aplica si in cazul obiectelor cilindrice. Diferenta nu e mare; ai doar grija sa nu inversezi situatia.

O sa mai ai nevoie de perspectiva la cub.
Pentru cub ai articolul acesta: CUM DESENEZ UN CUB
9. Stergem liniile ajutatoare si de constructie. 10. Hasura nu este altceva decat o serie de linii drepte, paralele.

Unghiul din care hasurezi nu conteaza foarte mult. Gaseste mai degraba unghiul in care mana ta se misca natural si incearca sa folosesti acelasi unghi pe tot desenul.

Nu uita sa nu atingi cu mana desenul hasurat, mai ales daca folosesti pentru hasura un creion B3 sau mai mare. Ideal ar fi sa nu folosesti nici macar guma de sters pe o hasura facuta cu B3 sau mai mare fiindca lase urme vizibile.
Ca un exercitiu pe care il poti face acum; ia fiecare creion pe care il ai, din gama B si incearca sa faci o trecere cat mai usoara intre intuneric si lumina apasand diferit pe creion. Ai imaginea de mai jos ca reper.
Cu cat e mai ascutit creionul cu atat e mai curata hasura.

11. Eu incep hasura dand un strat uniform pe toate obiectele care nu sunt albe.

Nu e obligatoriu dar mie imi da senzatia de uniformizare si creaza o admosfera; le leaga cumva.
Una din cerintele acestei probe este "raportul valoric". Asta inseamna ca trebuie sa respecti raportul dintre obiectele cele mai inchise si obiectele deschise.
In acest punct observi care e sursa de lumina cea mai puternica; poate sa fie naturala, de la o fereastra sau artificiala (becurile aprinse deasupra naturii statice).

In desenul acesta lumina vine de undeva de sus, putin in stanga. Se observa mai usor daca te uiti la obiectele sferice, in cazul acesta portocalele.
Apoi observi care e obiectul cel mai intunecat (in cazul acesta vasul in care se afla portocalele), care cel mai luminos (portocalele), unde se afla ulciorul ca valoare intre cele doua, etc. Pentru cateva minute observi doar si faci un mic plan; unde o sa fie luminile si unde umbrele.
Nu folosi foarte mult linia de contur.
Pentru sfera am un articol scris asa ca nu mai stau sa explic din nou si acest detaliu: CUM DESENEZ O SFERA. De asemenea poti citi despre cilindru aici: CUM DESENEZ UN CILINDRU
Aceasta e varianta finala.

Incearca si tu sa desenezi natura statica urmand pasii de mai sus.

Sper ca ti-a fost de ajutor acest articol si nu te-a zapacit prea mult cu detalii. Stiu ca e destul de mult de migalit chiar si atunci cand ai doar cateva obiecte de desenat.

Nu stiu daca e la fiecare liceu si sectie asa (daca esti la liceu poti sa confirmi sau nu ce spun) dar eu lucram asa in fiecare zi de atelier si nu a devenit mai usor.
Nu vreau nici sa te speri, nici sa te mint. Sper sa te intrii la un liceu de arta fiindca iti doresti asta. Poate fi un profil superb si stimulativ daca iti place si esti curios sa inveti mereu la scoala si in afara ei, poate fi greu si chinuitor daca il faci doar fiindca pare a fi mai usor decat altceva. In ambele cazuri e de munca dar diferenta e mare. Talentul ajuta dar nu te duce pana la capatul fiecarei zile de atelier. Munca si dorinta de a face ceva te ajuta mai mult, pe termen mai lung chiar daca pare ca inveti mai greu si colegii "talentati" iti iau inainte fluierand la inceput. Combinatia dintre ele e ideala. Daca incepi liceul de arta din placere ai grija de aceasta dorinta si pasiune. Cu timpul o sa ti se acreasca si o sa-ti pierzi dorinta de a desena. Iti spun sigur asta. Criticile profesorilor constructive sau mai putin constructive, criticile colegilor bine intentionati si rau intentionati, comparatia constanta de care ai parte (pana acum ai fost copilul special, laudat de toti ca ai talent; dintr-odata ai concurenta si cineva sigur e mai bun ca tine macar intr-o anumita arie), temele plictisitoare pe care trebuie sa le faci in fiecare saptamana, orele de atelier care par interminabile, in care trebuie sa masori si iar sa masori fiindca profa te bate la cap ca nu ai desenat elipsele bine, regulile de constructie, valoratie, compozitie, culoare, zilele in care nu mai ai timp sa desenezi zane si monstruleti fiindca trebuie sa desenezi oale si sticle, toate astea si multe altele o sa te plictiseasca de moarte uneori, o sa te enerveze, o sa te dezamageasca pana cand intr-o zi s-ar putea sa-ti fie mult mai usor ca in zilele de atelier sa fumezi cu colegii in curtea scolii in timp ce tastezi un mesaj iubitului/iubitei in loc sa termini a 124 natura statica cu aceleasi oale aranjate altfel. Stiu ce spun fiindca am trecut prin asta si totusi mi-e dor de zilele de atelier, cel putin de ideea de a sta toti intr-un semicerc in jurul acelor oale. Mi-e dor de schimbul de idei (colegi care desenau dragoni, altii manga, altii masini si altii flori...). Mi-e dor de zilele in care aveam cate un concurs si desenam fiecare pe unde apuca, ne inspiram unii de la altii, veneam cu opinii, construiam lucruri impreuna. Sunt detalii pe care intr-o zi vreau sa le pun din nou in practica cumva. 🙂 Am invatat multe in liceu si abia acum imi dau seama de asta dar mi-au mancat si zilele la un moment dat, la propriu si la figurat. Ideea finala e urmatoarea: un artist bun are doua lucru;-tehnica pe care o inveti din plin daca intri la liceu si care necesita exercitiu si de obicei exercitiu plictisitor-pasiune, curiozitate in domeniu, creativitate, dorinta de a desena. Partea asta e de obicei lasata deoparte si minimalizata intr-o scoala de arta. De asta ramane doar in grija ta. Ai grija de aceasta dorinta si aminteste-ti de ea atunci cand o sa ti se acreasca de scoala si de desen.
Nu ramane in final decat sa-ti urez succes la examenul de atmitere la liceul de arta. Daca iti place incearca, mergi acolo si da probele chiar daca nu te simti complet pregatit. Nu ai nimic de pierdut si multe de castigat.

Astept comentariul tau daca ai intrebari legate de acest articol.

Daca te hotarasti sa desenezi natura statica si ai nevoie de o opinie lasa-mi un mesaj pe privat pe pagina de facebook a site-lui sau la adresa de mail: alinamilitaru@alegsadesenez.com

O zi frumoasa, spor si inspiratie.

Alina Militaru
PS; Daca iti plac articolele mele si vrei sa fii printre primii care sunt anuntati cand apare ceva nou pe site aboneaza-te completand formularul din dreapta cu numele si adresa de mail. E gratis iar la inscriere vei primi un mic cadou de bun venit in comunitatea "aleg sa desenez" sub forma unui PDF; "Esenta artei de a desena".

# data[].attributes.attachment_link.title
Natura statica - prima proba pentru admiterea intr-un liceu de arta

# data[].attributes.attachment_link.description
Salut! Nu credeam ca o sa ma intorc prea curand la oale si ulcele dar uite-ma desenand si scriind despre ele. :D Am fost rugata de cativa copii frumosi (separat, fiecare in mesajul lui) sa dau cateva explicatii despre cele doua probe care se dau la admiterea intr-un liceu de arta.

# data[].attributes.attachment_link.title
drawing still life - how to draw still-life

# data[].attributes.attachment_link.readable_text
Inafara de dilema alegerii mediului de pictura si a uneltelor necesare, mai exista si dilema alegerii subiectului picturii. Desigur, poti picta ce vrei, insa, pentru incepatori, recomand sa inceapa cu natura statica. Inainte de a trece efectiv la sfaturile privind natura statica, haide sa lamurim putin acest aspect.

Nota: Pictura de la inceputul articolului este un detaliu dintr-o natura statica a renumitului pictor impresionist Armand Guillaumin.

De ce sa incepi pictand natura statica

Atunci cand ne raportam la motivul picturii, putem vorbi despre diferite grade de dificultate pornind de la insasi subiectul ales. S-a constatat ca cel mai usor este sa se picteza o natura statica cu obiecte clar delimitate. Pe locul doi s-ar situa naturile statice cu flori, in care inflorescenta este mai aleatorie decat obiectele cu contur bine determinat.

Peisajele sunt foarte atractive si indragite, insa, ca dificultate, ele se situeaza la un nivel superior

Desigur, lucrurile pot sta putin altfel si in functie de complexitatea scenei. Un peisaj simplu, fara copaci in prim-plan, de exemplu, nu va pune probleme. Dar unul mai complex va da batai de cap oricarui incepator. Si culorile sunt mai dificil de amestecat decat in cazul unei naturi statice.

Si acum sa vedem ce trebuie sa ai in vedere atunci cand pictezi o natura statica...

1. Compune o natura statica cu un numar impar de elemente

In multe din naturile statice moderne pe care le-am vazut, nu exista o legatura clara intre elementele pictate. De exemplu, am vazut o natura statica cu o ceapa, o bobina, un tub de vopsea, un ceainic si un suport de lumanare din sticla. Nu exista legatura din punct de vedere al intrebuintarii, dar, exsita o armonie a cromaticii si a numarului de elemente. Sunt 5 elemente - numar impar (poti folosi fie 3, fie 5 fie 7), dintre care doua de culoare inchisa, doua de culoare deschisa, iar unul contine putin rosu ceea ce il face sa iasa in evidenta.

2. Aseaza elemente intr-un mod armonios

Cel mai adesea se poate folosi un fundal complet negru in spatele mesei pe care asezi obiectele. Cand vei picta, nu vei face fundalul negru, dar, acest lucru te va ajuta sa izolezi mental obiectele atunci cand le observi pentru a le picta. Non-culorile alb si neagru iti permit sa observi mai bine si culorile, tonurile, valorile de care ai nevoie pentru subiectul tau. O alta culoare te va induce in eroare.

Apoi, pentru a obtine armonie in compozitia ta cu natura statica, aseaza intotdeauna elementele mai mari in spatele celor mai mici.

3. Ilumineaza scena dintr-o parte

In arta vizuala (ma refer aici atat la pictura cat si la fotografie), lumina este de o importanta majora. O lumina dramatica va face ca scena sa fie atragatoare, in timp ce o lumina prea difuza si slaba va face scena banala si plictisitoare.

Din experienta mea si a altora am constatat ca o lumina care bate dintr-o parte este cea mai eficienta in crearea contrastelor ideale. In conditii de interior, fara o fereastra prin apropiere, iti recomand sa folosesti doua surse de lumina. Una cu temperatura mai rece, care sa lumineze scena per ansamblu si sa iti permita sa vezi ce este in umbre (sa zicem lustra), si una cu temperatura mai calda, mai apropiata de scena, care sa creeze dramatismul necesar (o lampa mobila).

4. Stabileste proportiile corecte de la bun inceput

Nimic nu este mai grav decat sa te apuci de pictat pe o schita incorecta. De aceea, inainte de orice, va trebui sa te asiguri ca elementele sunt bine proportionate si intr-o relatie spatiala corecta. Odata ce ai pus vopsea pe panza, va fi foarte greu, daca nu chiar imposibil, sa mai corectezi. Asta nu inseamna ca schita trebuie sa fie complexa si completa. Este suficient sa mazgalesti niste forme geometrice pentru inceput. Fii insa atent ca formele geometrice sa fie de marimea potrivita.

5. Alege un fundal simplu

Prin fundal simplu se inteleg mai multe lucruri. Poate fi vorba de:

Un fundal intr-o culoare uniforma, de regula o nuanta neutra, estompata, care sa puna in evidenta obiectele.

Un fundal cu un o masa/suprafata care ofera senzatia de stabilitate pentru elementele compozitiei.

Un fundal cu material textil cutat. Este mai dificil de redat, insa si rezultatul va fi pe masura.

6. Foloseste o cromatica echilibrata

Intr-o natura statica reusita vei observa deseori folosirea cu precaderea a unor nuante si tonuri de culori analoage. Adica, culori care se regasesc una langa alta pe cercul cromatic. Sa luam un exemplu: gama de culori calde rosu, portocaliu si galben. Culorile analoage creaza o armonie echilibrata specifica naturilor statice. Apoi, daca vrei sa pui in evidenta mai puternic o anumita zona a aranjamentului, poti folosi culori complementare. Proportia acestora va trebui insa sa fie una mica in comparatie cu dominanta.

7. Picteaza pe rand cate un element

Nu este o idee buna sa iti distribui atentia asupra tuturor elementelor in acealasi timp. Dupa ce ai terminat de pictat un obiect poti trece la urmatorul. Incepe cu picturi simple, formate din elemente putine si cu texturi uniforme. Apoi, dupa ce stapanesti bine procesul de redare a tridimensionalitatii fiecarui tip de material, te poti incumenta la compozitii mai complexe, dar principiul ramane acelasi: fiecare element se picteaza pe rand.

# data[].attributes.attachment_link.title
7 Sfaturi pentru a picta natura statica - Curs Pictura

# data[].attributes.attachment_link.description
Inafara de dilema alegerii mediului de pictura si a uneltelor necesare, mai exista si dilema alegerii subiectului picturii. Desigur, poti picta ce vrei, insa, pentru incepatori, recomand sa inceapa cu natura statica. Inainte de a trece efectiv la sfaturile privind natura statica, haide sa lamurim putin acest aspect.